মেডিক্যাল কাউন্সিলের সরকারি পদ হারালেন শান্তনু

কলকাতা: বিপাকে ডঃ শান্তনু সেন (Dr Shantanu Sen)। পেশায় চিকিৎসক। তৃণমূল কংগ্রেসের হয়ে রাজ্যসভায় সাংসদ ছিলেন। কিন্তু আরজি কর নিয়ে মুখ খোলার পর তৃণমূল কংগ্রেস থেকে তাঁকে সাসপেন্ড করা হয়। সরে যেতে হয় দলীয় পদ থেকে। আর এবার সরকারি পদ থেকেও সরিয়ে দেওয়া হল সাসপেন্ডেড চিকিৎসক নেতা শান্তনু সেনকে।

উল্লেখ্য, রাজ্য মেডিক্যাল কাউন্সিলে সরকারের প্রতিনিধি ছিলেন শান্তনু। তাঁর বদলে ওই পদে নতুন প্রতিনিধি অসীম সরকার।

আরও পড়ুন: কলকাতার বুকে চলবে রঙিন ট্যাক্সি

বৃহস্পতিবার রাজ্য মেডিক্যাল থেকে বহিষ্কার প্রসঙ্গে মুখে কুলুপ শান্তনুর। সংবাদমাধ্যমের মুখোমুখি হয়ে জানান, ‘‌দলনেত্রী তথা মুখ্যমন্ত্রীর সিদ্ধান্ত শিরোধার্য।’